Juan Ignacio Pérez Iglesias

Juan Ignacio Pérez Iglesias (Salamanca, Espainia, 1960) 1986tik biologian doktorea da, fisiologian katedraduna eta 2004etik 2009ra bitarte Euskal Herriko Unibertsitateko errektorea. 2024az geroztik Eusko Jaurlaritzako Zientzia, Unibertsitate eta Berrikuntzako sailburua da.

Leioako Zientzia Fakultatean ikasi zuen biologia. Doktorego-tesian molusku bibalbioak aztertu zituen, ea zelan erabiltzen duten energia, hazteko edota ugaltzeko. Unibertsitatean egindako lanarekin batera, bere zientzia-dibulgazioan egindako lana goraipatu egin da.

Ikerkuntzari dagokionez, itsas animalien fisiologian garatu du bere ikerketa jarduna, hainbat ikerketa proiektutan parte hartu duela.
ezkerrera|thumb|Zientzia Kaiera 2023
Kultura Zientifikoa katedraren arduraduna da, non zientzia dibulgatzeko lau blog sortu dituzten (Zientzia Kaiera, Cuaderno de Cultura Científica, Mujeres con ciencia eta Mapping Ignorance) 2010etik http://about.me/juanignacio.perez .

2004an errektorea izan baino lehen Pello Salabururekin euskara errektoreorde izan zen. 2008ko maiatzaren 22an berriro unibertsitateko errektorea izateko hauteskundeak galdu zituen hautagai bakarra izanda ere. Arautegiak garai hartan exijitzen zituen boto kopurua lortu ez zituelakoEHUko Errektoretzarako bozak galdu egin ditu Perez Iglesiasek Berria, 2008ko maiatzaren 23a. Geroago arautegia aldatu zen horrelakorik ez errepikatzeko.
erdian|thumb|380x380px|Juan Ignacio Perez Iglesiasen agerpena Eusko Legebiltzarrean (Irekia.euskadi.eus, 2024-09-23)

 Aitzindaria euskarazko biologian 
Pérez Iglesias aitzindarietako bat izan zen biologian euskarazko testu-liburuak eta materialak idazten. Udako Euskal Unibertsitateko Natur Zientziak saileko sortzaile eta dinamizatzaile nagusietako bat izan zen besteak beste hauekin: Jesus Mari Txurruka, Martxel Aizpurua, Kepa Altonaga, Jose Ramon Aihartza, Arturo Elosegi, Maider Etxaide, Ana Isabel Puente, Jaione Ezkurdia edo Koldo Núñez-Betelu. Anelidoak eta talde anelidianoak izeneko liburua argitaratu zuen 1982an Kepa Altonaga, Jon Benito Iza, eta Juan Carlos Odriozolarekin Udako Euskal Unibertsitatean. Eta hurrengo urtean Moluskuak izeneko liburua Kepa Altonagarekin bakarrik. Azkenaldian Animalien aferak liburua argitaratu zuen 2011n Begoña Urrutiarekin UPV/EHUn.

 Idazlanak 
Euskal komunitate zientifikoaren Inguma datu-basean, berak euskaraz idatzitako 30 lan baino gehiago azaltzen dira, Kepa Altonagaren produkzioa Inguma datu-basearen arabera (>120 produktu) besteak beste 4 liburu eta 13 artikulu.

Goian aipatutako liburuaz gain Unibertsitateaz eta zientziari buruz beste liburu hauek idatzi ditu

 Juan Ignacio Pérez Iglesias. y Pello Salaburu (2003) Unibertsitatea eta euskal gizartea, gaur (La Universidad y la sociedad vasca, hoy. Pamplona: Pamiela, , 240http://www.ehu.eus/HEB/pello_salaburu/?lang=es La Universidad y la sociedad vasca, hoy

 Juan Ignacio Pérez Iglesias, Pello Salaburu y Ludger Mees (2004) Sistemas Universitarios en Europa y EEUU. Madrid: Academia Europea de Ciencias y Artes, , 253.https://web.archive.org/web/20171013120403/http://firgoa.usc.es/drupal/files/sistemas_universitarios_en_europa_eeuu.pdf Sistemas Universitarios en Europa y EEUU

 VV.AA, (2008) Misterios a la luz de la ciencia. Universidad Del Pais Vasco, .https://web-argitalpena.adm.ehu.es/listaproductos.asp?IdProducts=UEHUP080810&titulo=Misterios%20a%20la%20luz%20de%20la%20ciencia Misterios a la luz de la ciencia

 Sariak 

 2019: Eusko Ikaskuntza-Laboral Kutxa saria.

 1981: Resurrección Maria Azkue saria euskarazko ikerlanetarako. Bilboko Aurrezki Kutxa.

 Erreferentziak 

 Kanpo estekak 
 Juan Ignacio Pérez Iglesias webgune pertsonala
 Juan Ignacio Pérez Inguma datu-basean.
 Uhandreak Animalien biologiari buruzko bloga.
 Uhandrea Animalien biologiari buruzko Twitter kontua.
 Zientzia Kaiera zientzia dibulgaziorako bloga, zientzia eta teknologia dibulgatzen duena.
 Zientzia Kaiera EHUko Kultura Zientifikoa katedraren Twitter kontua.
 2008ko maiatzeko hauteskundeen Pérezen webgunea.
 Pérez Iglesiasen biografia erabili.com webgunean
 Elkarrizketa Argian "Ez nuen jakin EHU gobernatzen" (2012-02-12)
 Zoo Logik Animalien biologiari buruzko bloga erdaraz.
 La naturaleza humana gizakien biologiari buruzko bloga erdaraz.

  Cuaderno de Cultura Científica zientzia dibulgaziorako bloga.
  Mujeres con ciencia zientzia dibulgaziorako bloga.
 [ Mapping Ignorancezientzia dibulgaziorako bloga.

Kategoria:Errektoreak
Kategoria:Euskal Herriko Unibertsitateko irakasleak
Kategoria:Euskal Herriko biologoak
Kategoria:Zientzia dibulgatzaileak
Kategoria:Euskarazko tesi egileak
Kategoria:Euskal Herriko Unibertsitateko katedradunak
Kategoria:Eusko Jaurlaritzako Sailburuak